सीएसआईआर की टीमों के बीच हुई क्रिकेट की रोचक जंग
सीएसआईआरसिम्फर की ओर से आयोजित 47 वें डॉ शांति स्वरूप भटनागर मेमोरियल टूर्नामेंट में मंगलवार को कई मैच हुए। सिम्फर स्टेडियम में पहला क्रिकेट मैच एसईआरसी चेन्नई सीएफटीआरआई मैसूर के बीच हुआ। चेन्नई की टीम ने टॉस जीतकर पहले गेंदबाजी का फैसला लिया। मैसूर की टीम ने 19.3 ओवर में 101 रन पर सिमट गई। दूसरी पारी में बल्लेबाजी करने उतरी चेन्नई की टीम ने 9.3 ओवर में ही मैच पर विजयी प्राप्त कर ली। एम शिवकुमार को सर्वाधिक 43 रन बनाने के लिए मैन ऑफ मैच चुना गया। दूसरा मैच सीईसीआरआई कराईकुडी सीएसआईआर लखनऊ के बीच खेला गया। कराईकुडी की टीम ने टॉस जीत पहले बल्लेबाजी करते हुए 13.1 ओवर में 58 रन बनाकर ऑलआउट हो गई। लखनऊ की टीम दसवें ओवर में ही जीत दर्ज करने में कामयाब रही। नरेंद्र कुमार मैन ऑफ मैच बने। तीसरा मैच आईएमएमटी भुवनेश्वर बंगलुरू के बीच हुआ। पहले बल्लेबाजी करते हुए बंगलुरू की टीम ने विपक्षी टीम के समक्ष 175 रन का लक्ष्य रखा। जवाब में भुवनेश्वर की टीम 113 रन ही बना पाई। चौथे मैच में हैदराबाद की टीम ने जमशेदपुर को पांच विकेट से मात दी। हैदराबाद की टीम ने 20 ओवर में 115 रन बनाए जबकि जमशेदपुर की टीम 63 रन पर ढेर हो गई।
वॉलीबॉलमैच का परिणाम | टूर्नामेंटमें मंगलवार को हुए वॉलीबॉल में बेंगलुरु ने जोरहाट को, लखनऊ ने चेन्नई को, आईआईटीआर लखनऊ ने कराईकुडी को, एनएएल बेंगलुरु ने भुवनेश्वर को, मैसूर ने आईआईटीआर लखनऊ को, हैदराबाद ने जोरहाट को, सीईसीआरआई कराईकुडी ने एसईआरसी चेन्नई ने को आईएमएमटी भुवनेश्वर ने एनएमएल जमशेदपुर को हराया। टूर्नामेंट का समापन बुधवार को होगा।
hin_Deva hin_Deva awa_Deva